ഇന്ധനവില വര്ധനവിലൂടെ സംസ്ഥാനത്തിന് ലഭിച്ചത് 201.93 കോടി രൂപയുടെ അധിക വരുമാനം നികുതി വരുമാനത്തില് കുറവുണ്ടായെന്ന് ധനമന്ത്രി തിരുവനന്തപുരം: ഇന്ധനവില വര്ധനവിലൂടെ നടപ്പുസാമ്ബത്തിക വര്ഷം സംസ്ഥാനത്തിന് ലഭിച്ചത് 201.93 കോടി രൂപയുടെ അധികവരുമാനം. ധനമന്ത്രി കെ.എന്. ബാലഗോപാലാണ് ഇക്കാര്യം അറിയിച്ചത്. വില വര്ധനവിലൂടെ പെട്രോളില് നിന്ന് 110.59 കോടി രൂപയും ഡീസലില് നിന്ന് 91.34 കോടി രൂപയുമാണ് സംസ്ഥാനത്തിന് കൂടുതലായി ലഭിച്ചതെന്ന് അദ്ദേഹം പറഞ്ഞു. എന്നാല് കോവിഡ് വൈറസ് വ്യാപനത്തെ തുടര്ന്ന് നികുതി വരുമാനത്തില് കുറവുണ്ടായിട്ടുണ്ടെന്നും മന്ത്രി വിശദീകരിച്ചു. നിയമസഭയില് പ്രതിപക്ഷ എം.എല്.എമാര് ഉന്നയിച്ച ചോദ്യത്തിന് മറുപടി നല്കവെയാണ് അദ്ദേഹം ഇക്കാര്യം വ്യക്തമാക്കിയത്. അതേസമയം, വ്യാഴാഴ്ചയും രാജ്യത്തെ ഇന്ധനവിലയില് വര്ധവ് രേഖപ്പെടുത്തി. പെട്രോളിന് 35 പൈസയും ഡീസലിന് 37 പൈസയുമാണ് വര്ധിച്ചത്. തിരുവനന്തപുരത്ത് ഒരു ലിറ്റര് പെട്രോളിന് 110.59 രൂപയും. ഡീസലിന് 104.30 രൂപയുമാണ് വില. കൊച്ചിയില് പെട്രോളിന് 108.55 രൂപയും ഡീസലിന് 102.40 രൂപയുമാണ് വില. കഴിഞ്ഞ ഒരുമാസത്തിനിടെ ഡീസലിന്റെ വിലയില് 8.49 രൂപയുടെ വര്ധനവാണുണ്ടായത്. പെട്രോളിന് 6.75 രൂപയും വര്ധിച്ചിട്ടുണ്ട്.